stanford-oval/wikipedia huggingface dataset:
Nysämuurat

| Nysämuurat |
| --- | --- |
 Isonysämuura (Chamaeza nobilis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Muurat Formicariidae
Suku::  Nysämuurat Chamaeza  Vigors, 1825
Katso myös
   Nysämuurat Wikispeciesissä   Nysämuurat Commonsissa 
Infobox OKNimi-testi OK: 
Nysämuurat (Chamaeza) on muurien heimoon kuuluva varpuslintusuku. Nysämuurien sukuun kuuluu BirdLifen mukaan kuusi lajia.
Nysämuuriin kuuluvia lajeja

Isonysämuura (Chamaeza nobilis)
Nysämuura (Chamaeza campanisona)
Pitsinysämuura (Chamaeza ruficauda)
Raitanysämuura (Chamaeza mollissima)
Rinnenysämuura (Chamaeza meruloides)
Suomunysämuura (Chamaeza turdina)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Chamaeza (englanniksi)
Elinor Ross

Elinor Ross
Elinor Ross (1. elokuuta 1926 Tampa, Florida – 6. maaliskuuta 2020 New York, New York) oli yhdysvaltalainen oopperalaulaja, äänialaltaan sopraano.
Ross opiskeli Syracusen yliopistossa ja harkitsi uraa lääketieteessä. New Yorkin kaupunkiin muutettuaan hän kuitenkin opiskeli laulua ensisijaisesti William Hermanin johdolla. Hän sai opetusta myös Leo Resnickiltä ja Stanley Sontagilta. William Hermanin studiolla samanaikaisesti hänen kanssaan opiskelivat Roberta Peters, Nedda Casei ja Elaine Malbin. Ross teki ammattilaisena debyyttinsä vuonna 1958 Leonoran roolissa Trubaduurin esityksessä Cincinnatin oopperassa. Esiintyjiin kuuluivat hänen ohellaan Jussi Björling, Giulietta Simionato ja Ettore Bastianini. Ross sai managerikseen Sol Hurokin ja pääsi laulamaan Euroopan johtaviin oopperataloihin, kuten La Scalaan, La Feniceen, Arena di Veronaan, Wienin valtionoopperaan ja Staatsoper Unter den Lindeniin.
Maineensa kasvaessa Euroopan oopperataloissa 1960-luvun mittaan Ross alkoi saada tarjouksia myös Metropolitan-oopperasta, jossa hän lopulta debytoi vuonna 1970 Turandotin roolissa. Hän korvasi esityksessä lyhyellä varoitusajalla Birgit Nilssonin. Rossin muita rooleja Metropolitan-oopperassa olivat Tosca, Amelia, Lady Macbeth ja Santuzza. Viimeisen kerran Ross esiintyi Metropolitan-oopperassa 24. marraskuuta 1979 Aidan roolissa James Conlonin johtamassa esityksessä. Esitystä seuranneena aamuna hän heräsi kasvohalvausoirein, joiden todettiin johtuvan vaikeasta Bellin halvauksesta. Sairastuminen päätti Rossin oopperauran, mutta hän esiintyi jonkin aikaa vielä 1980-luvulla konserttisalissa etenkin Taiwanissa ja Hongkongissa. Vuonna 1996 Ross lauloi ensimmäistä kertaa moniin vuosiin Giulio Gari Foundationin järjestämässä gaalakonsertissa. Siellä hän tulkitsi George Gershwinin Kesäyön Richard Woitachin pianosäestyksellä.
Elinpiiri

Elinpiiri tarkoittaa aluetta, jolla eläinyksilö liikkuu säännöllisesti suorittaessaan normaaleja rutiinejaan, kuten ravinnon hankintaa ja lisääntymistä. Elinpiiri voidaan myös määritellä pesän ympärillä olevaksi alueeksi, jolla eläin liikkuu kerätessään ravintoa. Ydinalueet ovat elinpiirin käytetyimpiä alueita. Elinpiirissä voi olla useita ydinalueita riippuen sen koosta.
Elinikäinen elinpiiri tarkoittaa eläinyksilön koko elinaikana käyttämää aluetta, johon sisältyy yksilön kesä- ja talviaikaiset elinpiirit, muuttoreitit ja lisääntymiseen liittyvä liikehdintä.
Elinpiiriä ei puolusteta saman lajin yksilöitä vastaan, mutta yksilöiden elinpiirien ollessa päällekkäisiä eläimet välttävät toisiaan. Territoriaalisilla eläimillä elinpiirin puolustettavaa osaa kutsutaan reviiriksi.
Erkka Nissinen

Erkka Nissinen (s. 1975 Kerava) on suomalainen nykytaiteilija. Hän opiskeli Lontoossa Slade School of Fine Art -taidekoulussa ja valmistui kuvataiteen maisteriksi Helsingin Taideyliopiston Kuvataideakatemiasta vuonna 2001. Vuosina 2007-08 hän työskenteli Amsterdamissa Rijkskademie van Beeldende Kunsten -taiteilijaresidenssissä. Vuonna 2017 Nissinen edusti Suomea Venetsian biennaalissa yhdessä taiteilija Nathaniel Mellorsin kanssa näyttelyllä The Aalto Natives.
Nissinen on vuosien aikana tuottanut sarjan videoteoksia ja installaatioita, joissa hän tee-se-itse-metodillaan hyödyntää arkikielisiä ja digitaalisia työkaluja luodakseen absurdin koomis-filosofisen maailman. Mediateoksissaan Nissinen käsittelee sarjakuvamaisten narratiivien ja karikatyyrimäisten – usein taiteilijan itsensä esittämien – hahmojen kautta monipuolisia teemoja, kuten sosiaalista vuorovaikutusta, seksuaalisuutta, väkivaltaa sekä tietoisuuden ja luovuuden alkuperää. Nissinen asuu ja työskentelee New Yorkissa.
Vuonna 2013 Nissinen sai mediataiteen AVEK-palkinnon, ja vuonna 2011 Rotterdam Art Fair -tapahtuman arvostetun Illy-palkinnon.
Nelsan Ellis

| Nelsan Ellis |
| --- | --- |
 Nelsan Ellis vuonna 2009.
Henkilötiedot
Syntynyt: 30. marraskuuta 1977  Harvey, Illinois
Kuollut: 8. heinäkuuta 2017 (39 vuotta)  Los Angeles, Kalifornia
Ammatti:  näyttelijä, näytelmäkirjailija
Näyttelijä
Merkittävät roolit:  Lafayette Reynolds   (True Blood)
Palkinnot
 Satellite-palkinto, paras miessivuosa televisiosarjassa True Blood (2008) 
Aiheesta muualla
IMDb 
AllMovie
Nelsan Ellis (30. marraskuuta 1977 Harvey, Illinois, Yhdysvallat – 8. heinäkuuta 2017 Los Angeles, Kalifornia, Yhdysvallat) oli yhdysvaltalainen näyttelijä ja näytelmäkirjailija.
Nuoruus

Ellis syntyi Harveyn kaupungissa Illinois'ssa, lähellä Chicagoa. Hänen äitinsä oli yksinhuoltaja. Äidin saatua hermoromahduksen Ellis ja hänen sisaruksensa muuttivat isoäitinsä luo Alabamaan. Ellis kävi Alabamassa ensin Jess Lanier High Schoolia vuoden ajan, kunnes siirtyi McAdory High Schooliin. Hän muutti 15-vuotiaana takaisin Illinoisiin tätinsä luo ja valmistui Thornridge High Schoolista vuonna 1997. Ellis liittyi 17-vuotiaana merivoimiin mutta ei pysynyt siellä kauaa.
Ura

Ellis opiskeli teatteria Juilliardissa. Opiskeluaikoinaan hän kirjoitti näytelmän Ugly, joka sai Lincoln Centerin Martin E. Segal -palkinnon. Näytelmä perustui osittain Ellisin sisaren kokemuksiin perheväkivallasta.
Ellis on esiintynyt muun muassa elokuvissa Express – Ernie Davisin tarina, Piiat ja Get On Up. Hänellä oli rooli televisiosarjassa The Inside vuonna 2005. Sen jälkeen hän vieraili Veronica Marsissa.
Vuosina 2008–2014 Ellis näytteli homoseksuaalia huumediileriä, Lafayette Reynoldsia, HBO:n kauhusarjassa True Blood. Hän sai roolistaan Satellite-palkinnon vuonna 2008. Ellis ja hänen roolihahmonsa serkkua Taraa sarjassa esittänyt Rutina Wesley olivat hyviä ystäviä Juilliardin ajoilta.
Kuolema

Ellis kuoli 39-vuotiaana Los Angelesissa 8. heinäkuuta 2017 sydäninfarktin aiheuttamiin komplikaatioihin. Hän oli ennen kuolemaansa kärsinyt vuosia päihderiippuvuudesta. Perhe kertoi julkaisemassaan tiedotteessa Ellisin saaneen verenmyrkytyksen viimeisen vieroitushoitonsa aikana.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2005 | Warm Springs | Warm Springs | Roy Collier |
| 2008 | Express – Ernie Davisin tarina | The Express | Will Davis Jr. |
| 2009 | The Soloist | The Soloist | David Carter |
| 2010 | Secretariat | Secretariat | Eddie Sweat |
| 2011 | Piiat | The Help | tarjoilija Henry |
| 2012 | Gods Behaving Badly | Gods Behaving Badly | Dionysos |
| 2013 | The Reluctant Fundamentalist | The Reluctant Fundamentalist | Wainwright |
| 2013 | The Butler | The Butler | Martin Luther King Jr. |
| 2014 | Get on Up | Get on Up | Bobby Byrd |
| 2015 | The Stanford Prison Experiment | The Stanford Prison Experiment | Jesse Fletcher |
| 2016 | Little Boxes | Little Boxes | Mack Burns |
| 2017 | True to the Game | True to the Game | Tyrik (postuumi julkaisu) |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 2005 | The Inside | The Inside | Carter Howard | 13 jaksoa |
| 2007 | Veronica Mars | Veronica Mars | Apollo Bukenya | ”I Know What You'll Do Next Summer” |
| 2007 | Ilman johtolankaa | Without a Trace | Deng Nimieri | ”Lost Boy” |
| 2008–2014 | True Blood | True Blood | Lafayette Reynolds | vakituinen rooli; 81 jaksoa |
| 2016–2017 | Holmes NYC | Elementary | Shinwell Johnson | 11 jaksoa |
Aiheesta muualla

Nelsan Ellis Internet Movie Databasessa. (englanniksi)
Nelsan Ellis Allmoviessa (englanniksi)
Nelsan Ellis TV.com-sivustolla (Arkistoitu – Internet Archive)
HBO - True Blood - Nelsan Ellis
Nokirastulit

| Nokirastulit |
| --- | --- |
 Nokirastuli
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Nokirastulit Entomodestes  Stejneger, 1883
Katso myös
   Nokirastulit Wikispeciesissä   Nokirastulit Commonsissa 
Infobox OKNimi-testi OK: 
Nokirastulit (Entomodestes) on rastaiden (Turdidae) heimoon kuuluva lintusuku. Sukuun kuuluu BirdLifen mukaan kaksi lajia.
Nokirastuleihin kuuluvia lajeja

Kastanjarastuli (Entomodestes leucotis)
Nokirastuli (Entomodestes coracinus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Entomodestes (englanniksi)
ZipcodeZoo: Entomodestes (englanniksi)
Nikomakhos Gerasalainen

Nikomakhos Gerasalainen (m.kreik. Νικόμαχος ὁ Γερασηνός, Nikomakhos ho Gerasēnos, lat. Nicomachus Gerasenus; n. 60 – n. 120) oli antiikin kreikkalainen uuspythagoralainen filosofi ja matemaatikko. Hänet tunnetaan ennen kaikkea teoksista Johdatus aritmetiikkaan ja Harmoniikan käsikirja.
Elämä

Nikomakhos oli kotoisin Gerasasta, roomalaisesta Syyriasta, nykyisestä Jordanian Jerashista. Nikomakhos kuului uuspythagoralaisiin, mutta sai paljon vaikutteita myös Aristoteleelta. Hänen elämästään ei tiedetä paljoakaan. Hänen elinaikansa (n. 100 jaa.) tunnetaan sen kautta, että hän mainitsee Thrasyllos Mendesläisen teoksessaan Harmoniikan käsikirja, ja Apuleius vaikuttaa kääntäneen hänen teoksensa Johdatus aritmetiikkaan latinaksi 100-luvun puolessa välissä. Uuspythagoralaisena Nikomakhos oli usein kiinnostunut enemmän lukujen mystisistä ominaisuuksista kuin niiden matemaattisista ominaisuuksista.
Teokset > Johdatus aritmetiikkaan

Johdatus aritmetiikkaan (Ἀριθμητικὴ εἰσαγωγή, Arithmētikē eisagōgē) on suppeahko aritmetiikkaa käsittelevä teos. Se käsittelee lukuja, erityisesti alkulukujen ja täydellisten lukujen merkitystä. Nikomakhoksen mukaan aritmetiikka edeltää ontologisesti muita matemaattisia tieteitä (geometria, musiikin teoria ja tähtitiede).
Teokset > Harmoniikan käsikirja

Harmoniikan käsikirja (Ἐνχειρίδιον ἁρμονικῆς, Enkheiridion harmonikēs) oli musiikin teoriaa käsittelevä tutkielma. Se on merkittävin alalta Aristoksenoksen (Harmonian elementit) ja Eukleideen teosten jälkeen. Teos on varhaisin, josta tunnetaan tarina siitä, kuinka Pythagoras sai oivalluksen sävelkorkeuden ja lukujen välisten suhteiden yhteydestä ollessaan sepän pajan edessä. Tällöin hän huomasi, että jotkin vasarat soivat harmonisesti alasinta vasten ja jotkin puolestaan epävireisesti.
Nikomakhos käsittelee myös ”sfäärien musiikkia” ja antaa näin ensimmäisen laajemman selvityksen musiikin ja kaikkeuden järjestyksen välillä olevasta suhteesta. Hän kuvaa myös aikansa soittimia.
Teokset > Kadonneet teokset

Nikomakhoksen kadonneita teoksia ovat:
Aritmetiikan taide (Τεχνη ἀριθμητικῆ, Tekhnē arithmētikē), laajempi teos aritmetiikasta. Fotios mainitsee teoksen. Boethius kirjoitti teoksesta parafraasin (De institutione arithmetica libri duo), joka vaikutti alan koulutukseen keskiajalla.
Aritmetiikan teologia (Θεολογούμενα ἀριθμητικῆς, Theologoumena arithmētikēs), joka käsittelee lukujen mystisiä ominaisuuksia kahdessa kirjassa. Fotios mainitsee myös tämän teoksen. Kaksi vuosisataa myöhemmin kirjoitettiin saman niminen nykyaikaan säilynyt teos, joka sisältää lainauksia Nikomakhoksen teoksesta.
Egyptiläisistä juhlista (Περὶ ἑορτῶν Αἰγυπτίων, Peri heortōn Aigyptiōn), Athenaioksen mainitsema teos. Ei kuitenkaan ole varmuutta, onko sen kirjoittaja juuri tämä Nikomakhos.
Johdatus geometriaan, johon Nikomakhos itse viittaa, vaikkakaan ei ole varmuutta, oliko se hänen oma teoksensa.
Pythagoraan elämä, eräs tärkeimpiä lähteitä nykyaikaan säilyneille Porfyrioksen Pythagoraan elämälle ja Iamblikhoksen Pythagoraan elämälle.
Laajempi teos musiikista. Nikomakhos lupasi tällaisen teoksen, ja Eutokios vaikuttaa viittaavan siihen käsitellessään Arkhimedeen teorioita.
Kokoelma Pythagoraan dogmeja. Iamblikhos viittaa tähän teokseen.
Aiheesta muualla

Hoche, Richard Gottfried (toim.): Nicomachi Geraseni Pythagorei Introductionis arithmeticae libri II (1866)
O’Connor, John J. & Robertson, Edmund F.: Nicomachus of Gerasa MacTutor History of Mathematics archive. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nicomachus
Käännös suomeksi
NHL:n varaustilaisuus 2015

NHL:n varaustilaisuus 2015 oli 53. NHL:n varaustilaisuus, joka järjestettiin 26. – 27. kesäkuuta 2015 BB&T Centerissä Floridassa.
Varattavaksi kelpaavat pelaajat

Kaikki pelaajat, jotka ovat syntyneet 1. tammikuuta 1995 ja 15. syyskuuta 1997 välisenä aikana, olivat oikeutettuja tulemaan valituksi vuoden 2015 varaustilaisuudessa. Varattavissa olivat myös vuoden 2013 varaustilaisuudessa valitut, mutta ilman NHL-sopimusta jääneet pelaajat, jotka ovat syntyneet ennen 30. kesäkuuta 1995.
Ennakkoarviot

Lähde:
Varatut pelaajat > Kierros 1

| # | Pelaaja | Kansallisuus | Pelipaikka | Varaaja | Joukkue | Sarja |
| --- | --- | --- | --- | --- | --- | --- |
| 1 | Connor McDavid |  Kanada | KH | Edmonton Oilers | Erie Otters | OHL |
| 2 | Jack Eichel |  Yhdysvallat | KH | Buffalo Sabres | Boston University | NCAA |
| 3 | Dylan Strome |  Kanada | KH | Arizona Coyotes | Erie Otters | OHL |
| 4 | Mitchell Marner |  Kanada | KH | Toronto Maple Leafs | London Knights | OHL |
| 5 | Noah Hanifin |  Yhdysvallat | P | Carolina Hurricanes | Boston College | NCAA |
| 6 | Pavel Zacha |  Tšekki | KH | New Jersey Devils | Sarnia Sting | OHL |
| 7 | Ivan Provorov |  Venäjä | P | Philadelphia Flyers | Brandon Wheat Kings | WHL |
| 8 | Zach Werenski |  Yhdysvallat | P | Columbus Blue Jackets | Univ. of Michigan | NCAA |
| 9 | Timo Meier |  Sveitsi | OLH | San Jose Sharks | Halifax Mooseheads | QMJHL |
| 10 | Mikko Rantanen |  Suomi | KH/OLH | Colorado Avalanche | TPS | SM-liiga |
| 11 | Lawson Crouse |  Kanada | VLH | Florida Panthers | Kingston Frontenacs | OHL |
| 12 | Denis Gurjanov |  Venäjä | OLH | Dallas Stars | Ladja Toljatti | MHL |
| 13 | Jakub Zbořil |  Tšekki | P | Boston Bruins (Los Angeles) | Saint John Sea Dogs | QMJHL |
| 14 | Jake DeBrusk |  Kanada | VLH | Boston Bruins | Swift Current Broncos | WHL |
| 15 | Zachary Senyshyn |  Kanada | OLH | Boston Bruins (Calgary) | Sault Ste. Marie Greyhounds | OHL |
| 16 | Mathew Barzal |  Kanada | KH | New York Islanders (Pittsburgh) | Seattle Thunderbirds | WHL |
| 17 | Kyle Connor |  Yhdysvallat | KH | Winnipeg Jets | Youngstown Phantoms | USHL |
| 18 | Thomas Chabot |  Kanada | P | Ottawa Senators | Saint John Sea Dogs | QMJHL |
| 19 | Jevgeni Svetšnikov |  Venäjä | VLH | Detroit Red Wings | Cape Breton Screaming Eagles | QMJHL |
| 20 | Joel Eriksson Ek |  Ruotsi | KH | Minnesota Wild | Färjestads BK | SHL |
| 21 | Colin White |  Yhdysvallat | OLH | Ottawa Senators (NY Islanders, Buffalo) | US NTDP | USHL |
| 22 | Ilja Samsonov |  Venäjä | MV | Washington Capitals | Stalnyje Lisy Magnitogorsk | MHL |
| 23 | Brock Boeser |  Yhdysvallat | OLH | Vancouver Canucks | Waterloo Black Hawks | USHL |
| 24 | Travis Konecny |  Kanada | KH | Philadelphia Flyers (Nashville, Toronto) | Ottawa 67's | OHL |
| 25 | Jack Roslovic |  Yhdysvallat | KH | Winnipeg Jets (St. Louis, Buffalo) | US NTDP | USHL |
| 26 | Noah Juulsen |  Kanada | P | Montréal Canadiens | Everett Silvertips | WHL |
| 27 | Jacob Larsson |  Ruotsi | P | Anaheim Ducks | Frölunda HC | SHL |
| 28 | Anthony Beauvillier |  Kanada | VLH | New York Islanders (NY Rangers, Tampa Bay) | Shawinigan Cataractes | QMJHL |
| 29 | Gabriel Carlsson |  Ruotsi | P | Philadelphia Flyers (Tampa Bay) | Linköpings HC | SuperElit |
| 30 | Nick Merkley |  Kanada | KH | Arizona Coyotes (Chicago) | Kelowna Rockets | WHL |
Varatut pelaajat > Kierros 3

| # | Pelaaja | Kansallisuus | Pelipaikka | Varaaja | Joukkue | Sarja |
| --- | --- | --- | --- | --- | --- | --- |
| 62 | Robin Kovacs |  Ruotsi | OLH | New York Rangers (Buffalo, Washington) | AIK IF | HockeyAllsvenskan |
| 63 | Kyle Capobianco |  Kanada | P | Arizona Coyotes | Sudbury Wolves | OHL |
| 64 | Dennis Yan |  Yhdysvallat | VLH | Tampa Bay Lightning (Edmonton, Anaheim) | Shawinigan Cataractes | QMJHL |
| 65 | Andrew Nielsen |  Kanada | P | Toronto Maple Leafs | Lethbridge Hurricanes | WHL |
| 66 | Guillaume Brisebois |  Kanada | P | Vancouver Canucks (Carolina) | Acadie–Bathurst Titan | QMJHL |
| 67 | Blake Speers |  Kanada | KH | New Jersey Devils | Sault Ste. Marie Greyhounds | OHL |
| 68 | Martins Dzierkals |  Latvia | VLH | Toronto Maple Leafs (Philadelphia, Columbus) | HK Riga | Junior Hockey League (Venäjä) |
| 69 | Keegan Kolesar |  Kanada | OLH | Columbus Blue Jackets | Seattle Thunderbirds | WHL |
| 70 | Felix Sandstrom |  Ruotsi | MV | Philadelphia Flyers (San Jose) | Brynas IF U20 | J20 SuperElit |
| 71 | Jean-Christophe Beaudin |  Kanada | KH | Colorado Avalanche | Rouyn-Noranda Huskies | QMJHL |
| 72 | Anthony Cirelli |  Kanada | KH | Tampa Bay Lightning (Florida, NY Islanders) | Oshawa Generals | OHL |
| 73 | Vili Saarijärvi |  Suomi | P | Detroit Red Wings (Dallas) | Green Bay Gamblers | USHL |
| 74 | Alexander Dergachyov |  Venäjä | KH | Los Angeles Kings | SKA-1946 St. Petersburg | MHL |
| 75 | Daniel Vladar |  Tšekki | MV | Boston Bruins | Rytiri Kladno | Czech 1. Liga |
| 76 | Adin Hill |  Kanada | MV | Arizona Coyotes (Calgary) | Portland Winterhawks | WHL |
| 77 | Samuel Montembeault |  Kanada | MV | Florida Panthers (Pittsburgh) | Blainville-Boisbriand Armada | QMJHL |
| 78 | Erik Foley |  Yhdysvallat | VLH | Winnipeg Jets | Cedar Rapids RoughRiders | USHL |
| 79 | Sergei Zborovskiy |  Venäjä | P | New York Rangers (Ottawa, Edmonton) | Regina Pats | WHL |
| 80 | Brent Gates |  Yhdysvallat | KH | Anaheim Ducks (Dedroit, Columbus) | Green Bay Gamblers | USHL |
| 81 | Brendan Warren |  Yhdysvallat | VLH | Arizona Coyotes (Minnesota) | U.S. NTDP | USHL |
| 82 | Mitchell Vande Sompel |  Kanada | P | New York Islanders | Oshawa Generals | OHL |
| 83 | Jens Looke |  Ruotsi | OLH | Arizona Coyotes (Washington, Calgary) | Brynäs IF | SHL |
| 84 | Deven Sideroff |  Kanada | OLH | Anaheim Ducks (Vancouver) | Kamloops Blazers | WHL |
| 85 | Tommy Novak |  Yhdysvallat | KH | Nashville Predators | Waterloo Black Hawks | USHL |
| 86 | Mike Robinson |  Yhdysvallat | MV | San Jose Sharks (St. Louis, Edmonton) | Lawrence Academy Spartans | HS-Massachusetts |
| 87 | Lukas Vejdemo |  Ruotsi | KH | Montreal Canadiens | Djurgårdens IF Hockey | U20 SuperElit |
| 88 | Thomas Schemitsch |  Kanada | P | Florida Panthers (Anaheim) | Owen Sound Attack | OHL |
| 89 | Aleksi Saarela |  Suomi | KH | New York Rangers | Porin Ässät | Liiga |
| 90 | Matej Tomek |  Slovakia | MV | Philadelphia Flyers (Tampa Bay) | Topeka RoadRunners | NAHL |
| 91 | Dennis Gilbert |  Yhdysvallat | P | Chicago Blackhawks | Chicago Steel | USHL |
Varatut pelaajat > Kierros 4

| # | Pelaaja | Kansallisuus | Pelipaikka | Varaaja | Joukkue | Sarja |
| --- | --- | --- | --- | --- | --- | --- |

| 92 | William Borgen |  Yhdysvallat | P | Buffalo Sabres | Moorhead Spuds | HS-Minnesota |
| 93 | Callum Booth |  Kanada | MV | Carolina Hurricanes (Arizona, Washington) | Quebec Remparts | QMJHL |
| 94 | Adam Musil |  Kanada | KH | St. Louis Blues (Edmonton) | Red Deer Rebels | WHL |
| 95 | Jesper Lindgren |  Ruotsi | P | Toronto Maple Leafs | Modo Hockey | SHL |
| 96 | Nicolas Roy |  Kanada | KH | Carolina Hurricanes | Chicoutimi Sagueneens | QMJHL |
| 97 | Colton White |  Kanada | P | New Jersey Devils | Sault Ste. Marie Greyhounds | OHL |
| 98 | Samuel Dove-McFalls |  Kanada | VLH | Philadelphia Flyers | Saint John Sea Dogs | QMJHL |
| 99 | Austin Wagner |  Kanada | VLH | Los Angeles Kings (Columbus, Philadelphia) | Regina Pats | WHL |
| 100 | Anthony Richard |  Kanada | KH | Nashville Predators (San Jose) | Val-d'Or Foreurs | QMJHL |
| 101 | Andrei Mironov |  Venäjä | KH | Colorado Avalanche | Dynamo Moscow | KHL |
| 102 | Denis Malgin |  Sveitsi | KH | Florida Panthers | ZSC Lions | NLA |
| 103 | Chris Martenet |  Yhdysvallat | P | Dallas Stars | London Knights | OHL |
| 104 | Mikhail Vorobyov |  Venäjä | KH | Philadelphia Flyers (Los Angeles) | Tolpar Ufa | MHL |
| 105 | Jesse Gabrielle |  Kanada | VLH | Boston Bruins | Regina Pats | WHL |
| 106 | Adam Helewka |  Kanada | VLH | San Jose Sharks (Calgary) | Spokane Chiefs | WHL |
| 107 | Christian Wolanin |  Kanada | P | Ottawa Senators (Pittsburgh, Edmonton, Toronto) | Muskegon Lumberjacks | USHL |
| 108 | Michael Špaček |  Tšekki | OLH | Winnipeg Jets | HC Pardubice | Tšekin Extraliiga |
| 109 | Filip Ahl |  Ruotsi | VLH | Ottawa Senators | HV71 | SHL |
| 110 | Joren van Pottelberghe |  Sveitsi | MV | Detroit Red Wings | Linköpings HC | SHL |
| 111 | Ales Stezka |  Tšekki | MV | Minnesota Wild | Bili Tygri Liberec U20 | CZE U20 |
| 112 | Parker Wotherspoon |  Kanada | P | New York Islanders | Tri-City Americans | WHL |
| 113 | Brad Morrison |  Kanada | KH | New York Rangers (Washington) | Prince George Cougars | WHL |
| 114 | Dmitri Zhukenov |  Venäjä | KH | Vancouver Canucks | Omskie Yastreby | MHL |
| 115 | Alexandre Carrier |  Kanada | P | Nashville Predators | Gatineau Olympiques | QMJHL |
| 116 | Glenn Gawdin |  Kanada | KH | St. Louis Blues | Swift Current Broncos | WHL |
| 117 | Caleb Jones |  Yhdysvallat | P | Edmonton Oilers (Montreal) | U.S. NTDP | USHL |
| 118 | Jonne Tammela |  Suomi | OLH | Tampa Bay Lightning (Anaheim) | KalPa | Liiga |
| 119 | Daniel Bernhardt |  Ruotsi | OLH | New York Ranges | Djurgardens IF J20 | U20 SuperElit |
| 120 | Mathieu Joseph |  Kanada | OLH | Tampa Bay Lightning | Saint John Sea Dogs | QMJHL |
| 121 | Ryan Shea |  Yhdysvallat | P | Chicago Blackhawks | BC High Eagles | HS-Massachusetts |
Elinkorkolaitos

Elinkorkolaitos (myös koronvalmistuslaitos) on ollut laitos, joka ottaa vastaan talletuksia ja maksaa elinkorkoa.
Elinkorkolaitokset Suomessa

Elinkorkolaitokseen tehdyt talletukset pidettiin laitoksessa, jossa ne kasvoivat korkoa. Tallettaja sai vuotuista elinkorkoa täytettyään tietyn iän, tavallisesti 55 vuotta. Pääoma jäi kuitenkin laitokseen.
Suomessa on toiminut kuusi elinkorkolaitosta. Kaikki ovat lopettaneet toimintansa paitsi Hereditas, joka on muuttunut osakeyhtiöksi.
Turun elinkorkolaitos
Helsingin pääoma- ja elinkorkovakuutuslaitos
Vaasan elinkorko- ja pääomavakuutuslaitos
Korko- ja pääomavalmistuslaitos Turussa
Tampereen pääoma- ja elinkorkolaitos
Hereditas
Elinkorkolaitokset erosivat henkivakuutuslaitoksista siten, että ne eivät perineet vakuutusmaksuja eivätkä sitoutuneet etukäteen minkään tietyn rahasumman maksamiseen. Hereditas poikkesi muista elinkorkolaitoksista siten, että sen elinkorko oli perinnöllinen.
Elinkorkolaitoksista ei ollut säädetty Suomen laissa, vaan toiminta perustui niiden omiin sääntöihin.
Eggum

Eggum on seuraavien norjalaisten henkilöiden sukunimi:
Jan Eggum (s. 1951), muusikko
Jørn Eggum (s. 1972), ammattiyhdistysjohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.